د جلال آباد ښار اړوند او بهسود ولسوالۍ ۱۰۰ سېلاب ځپلو کورنیو سره د افغانی سرې میاشتې له لوری مرسته وشوه. نن یکشنبه د روان ۱۴۴۵ سپوږمیز کال د ربیع الاول د میاشتې په ۱۶مه نېټه د جلال آباد ښار اړوند او بهسود ولسوالۍ له ۱۰۰ سېلاب ځپلو کورنیو سره د افغانی سرې میاشتې له لوری د غیر خوراکی توکو مرسته وشوه. له توزیع وړاندې د افغانی سرې میاشتې د ننګرهار نمایندګۍ رییس میا نجم الدین هلال په خپلو خبرو کې مرسته اخیستونکو ته وویل: زموږ سره فلحال همدا توکی په واک کې ول، چې له تاسو سره مرسته وکړه. موږ په ټوله مانا هڅه کوو، چې مرستې تر حقیقی مستحقو خلکو ورسوو او په دې لار کې تاسې ته اړتیا لرو؛ تر څو د مستحقو وګړو په پېژندلو کې له موږ سره همکاری وکړئ. د افغانی سرې میاشتې له لوری په مرسته شویو غیر خوراکی او پوښاک ۱۵ قلمه توکو کې شپږ کمپلې، دوه ترپالونه، شپږ د اوبو بوشکې، یو ستل، ۷ د غاښونو بورسونه، ۲ د غاښونو کریمونه، ۷ چکۍ د کالیو مینځلو صابون، ۷ چکۍ د ځان مینځلو صابون، یو بیک، ۲ درجن کوټکس، یو متر ټوکر، ۲ دانۍ د سر مینځلو شامپو، یوه د اوبو ډولچه، ۲ صابون دانۍ او ۵ دستپاکونه شامل وو. د یادولو وړ ده، چې د یو شمېر هغو کورنیو سره، چې سېلاب او باران یې کورونه ډېر نړولی وو، د پورتنیو توکو سربېره د پخلنځی کیټ هم ور کړل شو.